Rive-Rolf krasjer internett

Rive-Rolf krasjer internett (originaltittel: Ralph Breaks the Internet) er en amerikansk animert eventyr-komedie og actionfilm for barn fra 2018 produsert av Disney. Filmen handler om en videospill-karakter kalt Rive-Rolf og hans viltre venninne Vanilje von Sukkertopp. Sammen setter de alt på spill når de reiser ut i det verdensomspennende internettet på jakt etter en erstatningsdel, slik at hennes spill skal overleve i arkaden. Det er en oppfølger til Rive-Rolf fra 2012. Filmen er dataanimert og ble utgitt i både 2D- og 3D-format. 

Den er den 57. filmen i rekken av Disney-klassikere. 

Rive-Rolf krasjer internett ble godt mottatt av anmelderne og ble en suksess hos publikum.

Handlingsreferat 
Seks år siden de møttes for første gang, har Wreck-It Ralph og Vanellope von Schweetz blitt bestevenner, og henger ofte sammen etter jobben deres ved Litwaks spillehall. Ralph er fornøyd med livene deres, men Vanellope lengter etter mer spenning. Hun uttrykker hvor lei hun har blitt av sitt spor i spillet Sugar Rush, så Ralph smyger seg inn i spillet og lager et nytt spor for henne. Men Vanellopes spill blir ødelagt, og Mr. Litwak forsøker å reparere konsollen, men ødelegger den ved et uhell. 

Ettersom bedriften som produserer Sugar Rush ikke eksisterer lenger, og kostnaden for nye deler er alt for høy, bestemmer Mr. Litwak seg for å kvitte seg med hele Sugar Rush. Men karakterene forsøker å finne ut hvordan de kan redde spillet deres fra å bli destruert. Ralph og Vanellope bestemmer seg for å reise til Internett via Mr. Litwaks nye Wi Fi-router. 

Ralph og Vanellope forsøker å kjøpe delene de har behov for til spillet via nettsiden eBay, men de øker ved et uhell prisen til 27 001 dollar. De har bare 24 timer på seg å komme med alle pengene, ellers går de glipp av budet, og mister produktene de har behov for. De møter en selger, J.P. Spamley, som tilbyr dem en lukrativ jobb med å stjele en bil fra Shank, hovedpersonen i det populære MMORPG-spillet Slaughter Race. 

Ralph og Vanellope stjeler Shanks bil, men blir stoppet før de kan forlate spillet med bilen. Shank forklarer at det er bedre måter å tjene penger på Internett enn å stjele, og hun produserer en viral video av Ralph og laster den opp til en nettside for video-deling. Men de behøver flere lignende videoer veldig raskt, i håp om å tjene nok penger kjapt nok. Underveis må Ralph flykte fra en gruppe Stormtrooper, og Vanellope blirbekjent med Disney-prinsesser.

Om filmen

Popularitet og økonomi 
Rive-Rolf krasjer internett ble en udiskutabel publikumsuksess. Den innbrakte drøyt $529 millioner på verdensbasis, hvorav $201,1 i USA, $39,3 millioner i Kina, $35 millioner i Japan, $23,7 millioner i Storbritannia, $15,6 millioner i Frankrike og $2,9 millioner i Norge. I tillegg innbrakte den drøyt $34 millioner på DVD-salg i USA. Ifølge  havnet den på 16. plass over de mest innbringende kinofilmene i 2018 og på 14. plass i USA. Det kan nevnes at den hadde nesten  besøkende på kino i Norge (mot  på den første filmen).

Produksjonskostnadene var på $175 millioner.

Anmelderne 
Den ble godt mottatt av anmelderne, noe som gjenspeiles i at den har fått 88 % på Rotten Tomatoes.

Priser 
Den ble tildelt en pris for effektene ved Annie Awards.

Roller (stemmer)

Referanser

Eksterne lenker 
 

Animerte eventyrfilmer fra USA
Animerte barnefilmer fra USA
Engelskspråklige filmer
Filmer fra 2018
Animerte actionfilmer fra USA
Animerte filmkomedier fra USA
Animerte filmer innspilt i 3D-format
Oppfølgerfilmer